Document ID: 31999R0344

31999R0344
L 043/6
SLUŽBENI LIST EUROPSKE UNIJE
16.02.1999.
UREDBA KOMISIJE (EZ) br. 344/1999
od 16. veljače 1999.
o izmjeni Uredbe (EZ) br. 1439/95 o utvrđivanju detaljnih pravila za primjenu Uredbe Vijeća (EEZ) br. 3013/89 u pogledu uvoza i izvoza proizvoda u sektoru ovčjeg i kozjeg mesa
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2467/98 od 3. studenoga 1998. o zajedničkom uređenju tržišta ovčjeg i kozjeg mesa (1), a posebno njezin članak 17. stavak 1.,
budući da bi postupak za izmjenu popisa nadležnih tijela koja izdaju dokumente o podrijetlu trebalo pojednostaviti da bi se pravovremeno uzela u obzir trenutačna situacija; budući da bi s tim ciljem Komisija trebala imati ovlasti revidiranja navedenog popisa nadležnih tijela na temelju svoje odluke;
budući da je Australija imenovala novu agenciju za izdavanje dokumenata o podrijetlu; budući da Prilog I. Uredbi Komisije (EZ) br. 1439/95 (2), kako je zadnje izmijenjena Uredbom (EZ) br. 1764/98 (3), treba izmijeniti na odgovarajući način; budući da imenovanje nove agencije za izdavanje dokumenata o podrijetlu od strane Australije stupa na snagu od 1. veljače 1999., prikladno je smatrati valjanima dokumente koje ta agencija izda od tog datuma nadalje;
budući da su mjere predviđene u ovoj Uredbi u skladu s mišljenjem Upravljačkog odbora za ovce i koze,
DONIJELA JE OVU UREDBU:
Članak 1.
Uredba (EZ) br. 1439/95 mijenja se kako slijedi:
1.
Članak 12. stavak 2. zamjenjuje se sljedećim:
„2. Popis može revidirati Komisija kada neko nadležno tijelo više nije priznato, kada ne ispunjava svoje dužnosti ili kada je određeno novo nadležno tijelo.”;
2.
u Prilogu I. „Department of Primary Industries and Energy” zamjenjuje se s„Department of Agriculture, Fisheries and Forestry”.
Članak 2.
Ova Uredba stupa na snagu dan od dana objave u Službenom listu Europskih zajednica.
Primjenjuje se s učinkom od 1. veljače 1999.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. veljače 1999.

Labels: 3
17
6